Brian Mikkelsen (KF), 2001-05-22:
Jeg vil gerne indledningsvis takke forslagsstillerne fra SF for, at vi får denne her forespørgselsdebat, ikke mindst fordi vi i Det Konservative Folkeparti har arbejdet med de her problemer igennem mange år.
SF har været svære at slæbe til truget, har altid haft en meget jomfruelig holdning til hele diskussionen om kommercialisering af kulturen
, selv om det er det, der har været med til at skubbe os.
Kulturen bagved har skabt nogle dynamiske effekter.
Så vi er glade for, at man er nået til den erkendelse også fra regeringen side, da man fremlagde redegørelsen for et halvt års tid siden.
Bedre sent end aldrig.
Vi synes, at det er en god og gennemarbejdet rapport, som jo danner udgangspunkt for den drøftelse, vi har i dag.
Det er et godt redskab til at etablere en bredere kontakt mellem kultur og erhvervsliv.
Jeg vil dog godt lige indsparke her i indledningen, at vi finder det mærkværdigt, at idrætten, som jo er en meget, meget stor del af Kulturministeriets ressortområde, ikke er nævnt med et eneste ord i redegørelsen.
Det synes vi er tankevækkende.
Når det er sagt, må jeg sige, at der for mig at se slet ikke hersker nogen tvivl om, at et samarbejde mellem erhverv og kultur vil være til gavn for alle parter.
De fleste kan umiddelbart se fordelene for kulturen via opnåelse af praktiske erfaringer inden for eksempelvis markedsføring og
så selvfølgelig finansiering af kulturprojekterne
, mens skeptikerne sætter spørgsmålstegn ved, hvad kulturen kan bibringe erhvervslivet.
Men sagen er jo, at i den globale verden, vi lever i, bliver der med overgangen til vidensamfundet sat fokus på de værdier, som kulturen har: innovationen, selvstændigheden, kreativiteten i stedet for hele tiden at fokusere på at være faglig og effektiv.
Samtidig medfører udviklingen i vores samfund jo et behov for livslang læring og sætter dermed læring, forandring og sociale kompetencer i højsædet, alt sammen kompetencer og kvaliteter, som jo kan opdyrkes og stimuleres af kulturen, som bliver ved med at udfordre os som mennesker.
Visse steder i det etablerede kulturliv og på venstrefløjen her i Folketinget er der frygt for, at man med udgangspunkt i redegørelsen vil ofre den gode kultur på markedsøkonomiens alter.
Kommercialisering er således blevet et fyord, der ikke har relation til kulturen.
Fra konservativ side er vi stærke tilhængere af en øget kommercialisering af kulturen for kulturens egen skyld og for at tilvejebringe flere midler, end hvad den statslige støtte nødvendigvis må begrænse sig til.
Regeringens idékatalog indeholder mange spændende elementer, som vi fra konservativ side er ganske tilfreds med, hvis forslagene og dermed de mange undersøgelser vel at mærke ender ud i en række konkrete tiltag for både kultur- og erhvervsliv.
Der er dog to konkrete punkter, som vi bliver nødt til at forholde os til, og det er undersøgelsen vedrørende etablering af regionale filmfonde i Danmark og billedportalen artnet.
Vi er glade for, at regeringen vil se nærmere på - som vi også hørte ministeren tale om det før - muligheden for at etablere regionale filmfonde til gavn for den danske filmindustri.
Men jeg er nødt til at understrege, at det er vigtigt, at vi får sat fart på denne proces.
Alene i år må vi se på, at filminstruktører som Lars von Trier og senest Thomas Vinterberg - Thomas Vinterberg, der blev nævnt heroppefra af ministeren før som et projekt, man gav ekstraordinær støtte til - henlægger størstedelen af produktionen af dansk film til Sverige, hvor den regionale filmfond lokker med meget store støttemuligheder.
Dermed ender de danske filmkroner i Sverige, hvor de går til arbejdskraft, forplejning osv. i stedet for at skabe
en tilsvarende vækst i Danmark og skabe fokus og identitet omkring vores filmindustri i Danmark
Jeg må tilstå, at jeg er meget forundret over Kulturministeriets insisteren på at bibeholde dette initiativ.
at de skal have benene slået væk under sig, fordi man fra Kulturministeriets side medvirker til etablering af konkurrence med offentlig støtte. Men hvis vi ser bort fra problematikken omkring billedportalen, finder vi fra konservativ side, at der er tale om en række spændende visioner og initiativer, som vi ser frem til at føre ud i livet.
Jeg vil gerne på vegne af Det Konservative Folkeparti, Venstre og Dansk Folkeparti fremsætte følgende: Forslag til vedtagelse »Der har længe manglet en erkendelse af de positive konsekvenser af kommercialiseringen af kulturen.
Derfor finder Folketinget, at det er positivt, at regeringen er nået til den erkendelse med den kultur- og erhvervspolitiske redegørelse.
Folketinget tager derfor den kultur- og erhvervspolitiske redegørelse til efterretning.
Folketinget vil særskilt tage stilling til de konkrete forslag, der nævnes i redegørelsen.«